Ma nuɣal ɣer wungal ad naf awal-a yennulfa-d i tikelt tamezwarut deg useggas n 1970 deg umawal n tmaziɣt tatrart n Mulud Mɛemmri. Maca ma nsuk tiṭ-nneɣ ɣer uzɣan aseklan ad naf ungal aqbayli yuɣ-d aẓar seg yiseggasen n 1940 ɣef ufus n Belɛid At Ɛli ayagi iban-d deg udlis i yura iwumi isemma  Lwali n udrar  i yettuneḥsaben neɣ i yesɛan tulmisin n wungal aqbayli. Ma nuɣal ɣer umezruy aseklan ad d-naf ungal aqbayli amenzu i yettwuran deg tsekla tamaziɣt s wudem unsib, iban-d deg yiseggasen n 1980 s ɣur Racid Ɛellic iwumi isemmaAsfel di 1981, asmi d-yella umennuɣ ɣef tmaziɣt, tamagit d yidles n tmazɣa.